17 Maart: Regverdige onregverdigheid?. - Jan van der Watt - www.bybelkennis.co.za
by Mitch Kalp · Published 17/03/2017 · Updated 01/03/2017
Luk 7:36-8:8 (fokus 7:36-50)
Is daar iets soos regverdige onregverdigheid? Vir party mense lyk dit of God so werk. Soos vir Simon in ons verhaal (7:36-50) is dit vir baie mense moeilik om te verstaan waarom God mense so verskillend hanteer. Is Hy dan nie regverdig nie? Moet Hy nie ‘n bietjie na ons “track record” kyk nie? Party van ons leef darem baie beter as ander.
As ons egter anders na God se manier van werk kyk, verstaan ons dit miskien ‘n bietjie beter: die een mens het baie sonde en die ander een min; Jesus vergewe albei se sonde. Wat het dan gebeur? Vir beide het die onmoontlike moontlik geword – hulle kan kinders van God wees. Of jy nou bietjie of baie sonde gehad het, ‘n verhouding met God sou nie vir jou moontlik gewees het nie, tensy Jesus dit moontlik kom maak het. Het Jesus regtig vir die een meer as vir die ander gedoen? Was Hy regtig onregverdig?
Dit is die wonder van God. Hy kyk nie na ons soos ‘n bankbestuurder wat “sondenote” of selfs “goeie-dade-note” tel nie. Nee, Hy vat ons soos ons is en vergewe wat nodig is, sodat ons nuut kan begin. Vir Hom spel dit nie “onregverdig” nie, maar “regverdig”. Dit is immers hoe liefde werk.
by Mitch Kalp · Published 04/11/2017 · Last modified 31/10/2017